是日係假期，一班朋友約出黎踏單車，由大圍踩到入黎大尾督，踩到攰啦，係時候搵個地方食個飯休息下。炒得乾身夠鑊氣，味道正宗，青檸味很出，味道酸酸甜甜，但係一D都唔辣，材料夠多，有魚蛋有芹菜，加上花生碎，惹味開胃。咖哩醬加埋雞絲同飯一齊炒，味道特別，有鑊氣得黎又唔油，如果雞絲份量多返少少就更加好。除此之外，炒飯仲配埋生菜天婦羅，非常特別，從來唔知原來生菜都可以咁整。喇沙個湯底幾好幾惹味，上桌時香噴噴，裡面有麵，有雞肉，有蛋，越食越開胃。